ຈີນບໍ່ເຫັນດ້ວຍ ກັບການຖອນຕົວ ຂອງການາດາ ຈາກສົນທິສັນຍາກຽວໂຕ
ຈີນເອີ້ນການຖອນຕົວ ຂອງການາດາ ຈາກສົນທິສັນຍາກຽວໂຕວ່າ ເປັນເລື່ອງທີ່ໜ້າເສົ້າໃຈຫຼາຍ ແລະວ່າ ມັນເປັນການຕໍ່ຕ້ານ ຄວາມພະຍາຍາມ ຂອງນາໆຊາດ
ຈີນເອີ້ນການຕັດສິນໃຈຂອງການາດາ ທີ່ປະກາດຖອນຕົວອອກຈາກສົນທິສັນຍາກຽວໂຕນັ້ນ ວ່າ ແມ່ນເປັນເລຶ່ອງທີ່ “ໜ້າເສົ້າໃຈຫລາຍ” ແລະເວົ້າວ່າ ມັນເປັນການຕໍ່ຕ້ານ ຄວາມພະ ຍາຍາມຕ່າງໆຂອງປະຊາຄົມນານາຊາດ ການເຄຶ່ອນໄຫວຂອງການາດາດັ່ງກ່າວນີ້ ມີຂຶ້ນ ບໍ່ເທົ່າໃດມື້ຕໍ່ມາຫລັງຈາກຄະນະເຈລະຈາເລຶ່ອງດິນຟ້າອາກາດປ່ຽນແປງໄດ້ພົບປະກັນເພື່ອ ຊອກຫາຊ່ອງທາງເພື່ອໃຫ້ບັນລຸຂໍ້ຕົກລົງລະດັບໂລກ ທີ່ນະຄອນເດີບັນ ປະເທດອາຟຣິກາ ໃຕ້ Stephanie Ho ມີລາຍງານກ່ຽວກັບເລື່ງນີ້ ຈາກກຸງປັກກິ່ງ ທ່ານ ຫລິວ ເວໝິນ ໂຄສົກກະຊວງຕ່າງປະເທດຈີນສະແດງຄວາມຕື່ນຕົກໃຈຂອງຈີນ ກ່ຽວກັບຂ່າວທີ່ວ່າການາດາໄດ້ປະກາດຖອນຕົວອອກຈາກສົນທິສັນຍາກຽວໂຕແລ້ວ ທ່ານຫລິວ ເວໝິນກ່າວຕໍ່ໄປວ່າ ໂດຍສະເພາະແລ້ວມັນຢູ່ໃນຊ່ວງເວລາທີ່ບໍ່ດີປານໃດ ເນຶ່ອງຈາກວ່າ ຄະນະເຈລະຈາທີ່ກອງປະຊຸມ ກ່ຽວກັບການປ່ຽນແປງຂອງດິນຟ້າອາ ກາດຢູ່ນະຄອນເດີບັນທີ່ຫາກໍ່ສະລຸບໄປນັ້ນ ໄດ້ບັນລຸໃນອັນທີ່ທ່ານອະທິບາຍວ່າເປັນ ຄວາມກ້າວໜ້າທີ່ສໍາຄັນກ່ຽວກັບບັນຫາຄວາມໝາຍໝັ້ນຕໍ່ຂັ້ນທີສອງຂອງສົນທິສັນຍາ ກຽວໂຕ ໂຄສົກຫລິວກ່າວວ່າ ການເຄຶ່ອນໄຫວຂອງການາດາ ແມ່ນຂັດກັບຄວາມພະຍາຍາມ ຂອງປະຊາຄົມນານາຊາດ ແລະເປັນເລື່ອງທີ່ໜ້າເສົ້າໃຈຫລາຍ ທ່ານຫລິວກ່າວຕໍ່ໄປ ວ່າ ລັດຖະບານປັກກິ່ງຫວັງວ່າການາດາຈະປະເຊີນກັບພັນທະຕ່າງໆຂອງຕົນ ຊຶ່ງກໍ ຄືການເຄົາລົບນັບຖືຕໍ່ຄວາມໝັ້ນໝາຍຂອງຕົນແລະປະກອບສ່ວນຢ່າງຫ້າວຫັນເຂົ້າ ໃນຄວາມພະຍາຍາມ ຂອງນານາຊາດ ເພື່ອຮັບມື ກັບການປ່ຽນແປງຂອງດິນຟ້າອາ ກາດນັ້ນ ເມື່ອວັນຈັນອາທິດແລ້ວນີ້ການາດາປະກາດວ່າ ຕົນຈະຖອນຕົວອອກຈາກ ສົນທິສັນຍາກຽວໂຕ ອັນເປັນສົນທິສັນຍາທີ່ໄດ້ມີການບັນລຸກັນໃນປີ 1997 ທີ່ຮຽກ ຮ້ອງໃຫ້ພວກປະເທດ ທີ່ຈະເຣີນທາງອຸດສາຫະກໍາທັງຫລາຍ ຈົ່ງຫຼຸດຜ່ອນການປ່ອຍ ແກັສເຮືອນແກ້ວຂອງຕົນລົງ ສ່ວນສະຫະລັດນັ້ນ ບໍ່ເຄີຍໃຫ້ສັດຕະຍາບັນສົນທິສັນກຽວໂຕເທົ່າເຖິງປັດຈຸບັນນີ້ ຂໍ້ ຕົກລົງດັ່ງກ່າວຮັບຮູ້ວ່າ ຈີນຢູ່ໃນຖານະເປັນປະເທດທີ່ກໍາລັງພັດທະນາແລະເພາະສະ ນັ້ນກໍບໍ່ໄດ້ເຈາະຈົງບັງຄັບຕັ້ງເປົ້າໝາຍໃນການຫຼຸດຜ່ອນອາຍແກັສເຮືອນແກ້ວສຳລັບ ປັກກິ່ງແຕ່ຢ່າງໃດ ຈີນແລະສະຫະລັດ ແມ່ນສອງປະເທດທີ່ປ່ອຍແກສຄາບອນລາຍໃຫຍ່ທີ່ສຸດຂອງໂລກ ຊຶ່ງພວກນັກວິດທະຍາສາດສ່ວນຫຼາຍກ່າວວ່າ ເປັນຕົວການທີ່ເຮັດໃຫ້ສະພາບຮ້ອນ ເອົ້າຂອງໂລກໜັກໜ່ວງຂຶ້ນນັບມື້ນັ້ນ ໂຄສົກຫລິວ ກ່າວຊີ້ແຈງຕໍ່ໄປວ່າ ການຕັດສິນໃຈຂອງການາດານັ້ນຈະບໍ່ສົ່ງຜົນກະ ທົບຕໍ່ການປະຕິບັດການຂອງຈີນແຕ່ຢ່າງໃດ ໂຄສົກຫລິວ ກ່າວວ່າ ຈີນໄດ້ເຂົ້າປະກອບສ່ວນເຂົ້າຢ່າງຫ້າວຫັນ ໃນຄວາມພະຍາ ຍາມຂອງນານາຊາດ ເພື່ອຮັບມືກັບສະພາບດິນຟ້າອາກາດປ່ຽນແປງແລະໄດ້ເຮັດ ໃນສິ່ງທີ່ທ່ານອະທິບາຍວ່າເປັນ “ຄວາມພະຍາຍາມຢ່າງສຸດຂີດ” ເພື່ອເຮັດໃຫ້ກອງ ປະຊຸມດິນຟ້າອາກາດນະຄອນເດີບັນປະສົບຄວາມສຳເລັດລຸລ່ວງ ຊຶ່ງທ່ານກ່າວວ່າ ຄວາມພະຍາຍາມດັ່ງກ່າວໄປໃນອະນາຄົດ ທ່ານ ຊີ ເຊັນຫົວ ຜູ້ຮ່ວມເຈລະຈາຂອງຈີນ ທີ່ກອງປະຊຸມນະຄອນເດີບັນ ກ່າວວ່າ ທ່ານເປັນຫ່ວງວ່າ ບັນດາປະເທດຈະເຣີນແລ້ວທັງຫລາຍຍັງລັງເລໃຈທີ່ຈະຫຼຸດຜ່ອນ ການປ່ອຍອາຍແກັສເຮືອນແກ້ວ ຂອງຕົນລົງ ຊຶ່ງພວກນັກວິທະຍາສາດຫລາຍຄົນ ກ່າວວ່າ ເປັນຕົວການ ເຮັດໃຫ້ໂລກຮ້ອນເອົ້າໜັກໜ່ວງຂຶ້ນໄປນັບມື້ນັ້ນ ນອກນີ້ ແລ້ວ ໂຄສົກຫລິວ ຍັງໄດ້ຮຽກຮ້ອງໃຫ້ບັນດາປະເທດທີ່ຈະເຣີນແລ້ວທັງຫລາຍຈົ່ງ ໃຫ້ການຊ່ວຍເຫລືອດ້ານການເງິນແລະວິຊາການແກ່ພວກປະເທດທີ່ກໍາລັງພັດທະ ນາເພື່ອຕໍ່ສູ້ແລະຮັບມືກັບຜົນກະທົບຕ່າງໆທີ່ເກີດຈາກການປ່ຽນແປງຂອງດິນຟ້າອາ ກາດນັ້ນ